Poroshenko AQShga jo‘nab ketdi

Ukraina prezidenti Pyotr Poroshenko AQShga amaliy tashrif bilan jo‘nadi. Bu ma'lumotni Ukraina rahbari matbuot kotibi Svyatoslav Tsegolko rasman tasdiqladi.
"Ukraina prezidenti Qo‘shma Shtatlarga amaliy tashrif bilan jo‘nab ketdi", - deya yozdi u Twitter’dagi sahifasida.
Kutilishicha, Ukraina prezidenti Vashingtonda vitse-prezident Maykl Pens va vazirliklar rahbarlari bilan ham uchrashadi.
Amerika tomoni ushbu tadbirlar haqida hozircha rasmiy ma'lumot bergani yo‘q.